POSTUPAK INSTALACIJE ORACLE 10G

INSTALACIJA BAZE ORACLE 10g

Opis instalacije je napisan za Red Hat 9.0 ali je moguće primeniti ga i na druge distribucije.

Podrazumeva se da je na mašini na kojoj će se intalirati ORACLE instaliran RH9.0 i da korisnik koji vrši instalaciju ima root nalog/privilegije. Takođe, poželjno je da su svi paketi update-ovani ali to nije neophodan uslov. Update je daleko korisniji zbog “popunjavanja” siguronosnih rupa, kako u kernalu tako i u ostalim paketima, ali za samu instalaciju ORACLE-a nije neophodan.

Takođe, podrazumeva se da korisnik koji vrši instalaciju ima elementarno znanje iz *nix sistema (poznavanje osnovnih komandi kao sto tu mount, useradd mkdir, chmod, chown, itd...) i da nije ovisnik o X-u (dakle, rad u konzolnom modu mu nije totalno stran).

Da bi se instalirala sama baza potrebno je da mašina, na kojoj se instalira, ispuni sve tehničke zahteve:

minimum 512MB RAM-a

minimum 1GB swap prostora na HDD-u

minimum 400MB prostora u TMP direktorijumu

minimum 2.1GB prostora na HDD-u gde ce biti instaliran sam oracle

Priprema OS-a za instalaciju

Pre početka same instalacije potrebno je pripremiti OS. Sledeće stvari se rade kao ROOT korisnik.

Dodati u falju /etc/sysctl.conf sledeće redove. (Ukoliko se radi instalacija na postojećem OS-u koji već ima izmenjene parametre, potrebno je izvršiti promene ovog fajla samo u slučaju da su postojeće vrednosti manje od ovde navedenih.)

kernel.sem = 250 32000 100 128

kernel.shmall = 2097152

kernel.shmmax = 2147483648

kernel.shmmni = 4096

fs.file-max = 65536

net.ipv4.ip_local_port_range = 1024 65000

Po ispravljanju fajla potrebno je izvršiti /sbin/sysctl -p da bi promene postale aktivne

Dodati/izmeniti u /etc/security/limits.conf fajlu sledeće redove (normalno, ukoliko već ne postoje ili su im vrednosti manje). Voditi računa da se razmak između vrednosti koje se unose pravi TAB-om! (-> označava TAB)

*->->soft->nofile->->4096

*->->hard->nofile->->63536

Dodati u /etc/pam.d/system-auth, ukoliko ne postoje, sledeće redove: (Ovde se razmak pravi SPACEOM !)

session required /lib/security/pam_limits.so

session required /lib/security/pam_unix.so

Sledeći korak nije neophodan ukoliko intalirate na RHEL 2/3 ili UnitedLinux!

Ispraviti /etc/redhat-realise (u zavisnosti od distribucije, ispravlja se fajl u kome se nalaze informacije o nazivu same distribucije). Generalno gledano, poželjno je praviti kopije originalnih fajlova za slučaj da nešto pođe po zlu.

cp /etc/redhat-release /etc/redhat-release.backup

cat > /etc/redhat-release << EOF

Red Hat Enterprise Linux AS release 3 (Taroon)

EOF

Dodati grupe kojima će pripadati oracle. Ukoliko se instalacija vrši na novoj instalaciji onda provera postojanja grupa/korisnika nije neophodna.

/usr/sbin/groupadd oinstall

/usr/sbin/groupadd dba

/usr/sbin/groupadd oper

Grupe DBA i OPER (ukoliko je istinita tvrdnja raznih third-party manula) nisu neophodne ali je poželjno imati ih, jer ih oracle koristi prilikom instalacije (naročito DBA). Ukoliko te grupe ne postoje, instalacija sama dodeljuje vlasništvo nad raznim objektima oracle korisniku.

Normalno, ukoliko ne želite da dajete ovakve nazive grupama, moguće je kreirati grupe sa drugačijim imenima.

Dodati korisnički nalog pod kojim će se izvršavati ORACLE:

/usr/sbin/useradd -g oinstall -G dba,oper oracle

Nije neophodno dodavati pripadnost ostalim grupama (-G dba,oper – vidi prethodni pasus). Ovo ima velikog značaja za kasnije održavanje korisničkih naloga koji rade sa bazom (operateri, admini, useri...)

Postaviti password ORACLE korisniku:

/usr/sbin/useradd -g oinstall -G dba,oper oracle

Postoji mogućnost da se promeni ime korisnika pod kojim će raditi ORACLE. Princip je isti kao i kod grupe.

Postaviti password oracle korisniku

passwd oracle

ukucaj_neki_pass

Kreirati direktorijum gde će se nalaziti instalacija ORACLE-a i podaci za bazu i dodeliti odgovarajuće privilegije:

mkdir -p /staza_gde_se_instalira

chown -R oracle:oinstall /staza_gde_se_instalira

chmod -R 775 /staza_gde_se_instalira

mkdir -p /staza_gde_cuva_podatke

chown -R oracle:oinstall /staza_gde_cuva_podatke

chmod -R 775 /staza_gde_cuva_podatke

dakle, ne HOME (obično je to /home/oracle) direktorijum.

Poželjno je i malo bolje zaštititi direktorijume (chmod 764; 740; 700...) ali takve stvari uradite posle instalacije.

O tome, gde smestiti podatke i kako ih organizovati na HDD-u, postoji gomila diskusija, literatura, manuala, alata i saveta... Svi se slažu u jednoj stvari: Potrebno je smeštati podatke na drugi HDD. Ali, pošto je u mom slučaju u pitanju RAID, ja nisam tu mnogo vodio računa već sam pravio samo posebne direktorijume za potrebe smeštanja podataka i instalacije.

Prilikom kreiranja direktorijuma, potrebno je voditi računa da se u imenu putanje ne nalazi SPACE!!! (Greska: /oraData/prva baza/podaci) Ukoliko postoji neki SPACE u putanji, JAVA neće moći da se snađe i pući će i/ili instalacija i/ili u toku rada.

Izlogujte se (sa root naloga), i ulogujte se kao ORACLE korisnik. Nije moguće raditi sa su - oracle

Dodati u fajl /home/oracle/.bash_profile sledeće redove:

umask 022

PATH=/bin:/usr/bin:/usr/local/bin:/usr/X11R6/bin

LD_LIBRARY_PATH=/usr/lib:/usr/X11R6/lib

ORACLE_BASE=/staza_gde_se_instalira

ORACLE_HOME=$ORACLE_BASE/direktorijum_za_baze/naziv_baze

ORACLE_SID=oracle_sid

PATH=$ORACLE_HOME/bin:$PATH

export PATH LD_LIBRARY_PATH

export ORACLE_BASE ORACLE_HOME ORACLE_SID

ulimit -n 63536

I oko ORACLE_HOME direktorijuma postoji celokupna “nauka” kako davati nazive direktorijumima, kako birati ORACLE_HOME... ali u principu je prilično jednostavno i ovakav primer će završiti posao.

Ukoliko postoji realna potreba za više instanci ORACLE-a na istoj mašini, pročitati detaljnija uputstva sa www.oracle.com

Podići X (Ukoliko već niste) i podesiti lokalne parametre (npr. u browseru DNS, proxy...)

Ukoliko se radi na remote mašini, iz konzole pokrenuti:

xhost +ime_maxine.domen

Ako iz nekog razloga neće funkcionisati instalacija na remote mašini uvek postoji mogućnost dodavanja DISPLAY varijable za ORACLE korisnika ili (darikalnije rešenje) VNC server.

Raspakovati skinute pakete (nebitno koliko CD-a je u pitanju, treba raspakovati sve u isti direktorijum) u bilo koji direktorijum (voditi računa da u punoj putanji nema SPACE-a!!!)

gunzip ime-paketa.cpio.gz

cpio -idmv < ime-paketa.cpio

U ovom momentu je mašina spremna za pokretanje instalacije. Poželjno je izvršiti restart (shutdown -r now), radi provere kako (i da li) se sve pokreće po restartu.

Instalacija same oracle 10gg baze

Uogovati se kao ORACLE korisnik (ukoliko to već niste uradili).

Podići X (takođe, ukoliko nije već podignut).

Iz konzole zadati sledeće komande.

unset ORACLE_HOME

unset TNS_ADMIN

Ovo ima smisla ukoliko instalirate noviju verziju na već instaliran ORACLE koji ima postavljene ove parametre, inače, može se preskočiti ovaj korak.

Iz direktorijuma u kom se nalaze raspakovani diskovi (Obično su to direktorijumi koji se zovi Disk1, Disk2, itd ), iz direktorijuma Disk1 se pokrene instalacija (OBAVEZNO iz terminala)

./runInstaller

Dalji postupak instalacije se svodi, većim delom, na Click Next ili na odgovaranje elementarnih pitanja.

Welcome Screen -> Click Next

Izabrati Inventory direktorijum. To je direktorijum u kome će ORACLE čuvati informacije o tome šta je, kad, kako instalirano i kako je prošla instalacija. Dakle, generalni savet je da se u tom trenutku otvori novi terminal i kreira neki direktorijum gde će se čuvati te informacije. Ovaj Screen se pojavljuje samo prilikom prvog pokretanja instalacije nekog od ORACLE-ovih proizvoda. Svaki sledeći proizvod koji se instalira, samo koristi jednom orabrani Inventory.

Uneti (izabrati) punu stazu za Inventory direktorijum:/staza_gde_se_instalira/ora_Inventory

Izabrati grupu pod kojom se instalira: oinstall

U ovom slučaju bira se primarna grupa kojoj pripada ORACLE korisnik.

Click Next

Otvoriti novi terminal (ili korišćenjem ranije otvorenog) ulogovati se kao ROOT (su -) i izvršiti skript koji instalacija zahteva. Taj skript ustvari dodeljuje vlasništvo nad kreiranim direktorijumim ORACLE korisniku. (Tehnički gledano, ako su svi direktorijumi ranije kreirani pod ORACLE nalogom, nije ni potrebno izvršavati ovaj skript, ali ništa se ne gubi njegovim izvršavanjem)

/staza_gde_se_instalira/ora_Inventory/orainstRoot.sh

Kada se skript završi, vratiti se na instalaciju i Click Continue

Na sledećem Screen-u odrediti lokacije odakle se instalira (to bi trebalo da je već postavljeno i nema potrebe da se to menja)

Source: ./stage/products.xml

Destination:

Name: OraDb10g_home1

Path: /staza_gde_se_instalira/direktorijum_za_baze/naziv_baze

Click Next

Postoji veoma lepo obješnjenje o imenovanju i o ORACLE_HOME na www.oracle.com

Izabrati tip instalacije (Ovde je izabran “Enterprise Edition” kao najkompleksiniji i najpogodniji za dalji rad, dok ostale mogućnosti predstavljaju ograničene verzije a dalji tok instalacije se svodi na isto)

Click Next

Na ovom Screen-u instalaciona aplikacija vrši proveru sistema. Ukoliko je sve kako treba dobija se mogućnost da se ide dalje (Click Next) inače pojavljuje se izveštaj šta nije uredu i šta treba uraditi.

Ne dozvoliti da se instalira GENERAL PURPOSE baza. (Ova baza služi kao demo baza i dodaje se samo u test svrhe.)

Na sledećem Screen-u izabere se DATABASE MANAGEMENT OPTION (Use Database Control for Database Management)

Na sledećem Screen-u bira se direktorijum u kom će ORACLE smeštati podatke. Postoje nekoliko mogućnosti za smeštanje: File System, Oracle Cluster... U mom slučaju nije bilo tehničkih mogućnosti da se probaju neke druge opcije ostim “File System”.

Location: /staza_gde_cuva_podatke

Click Next

Na sledećem Screen-u se bira opcija za Backup i Recovery. Iz sasvom objektivnih razloga ovde je izabrana stavka “Do not enable Automated Backups” (Bilo bi glupo praviti backup na istom HDD-u)

Ukoliko se odlučite da vam Oracle radi backup, popunite odgovarajuća polja željenim vrednostima (vreme pravljenja backupa, gde se smešta...)

Click Next

Sledeći Screen samo daje sumarni pregled onoga što je izabrano za instalaciju. Ukoliko nešto nije kako treba, vratiti se sa Back na odgovarajuće mesto i ispraviti. Ako je sve OK, Click Next

U nekom trenutku instalacije pojavljuje se obaveštenje da je potrebno preduzeti neke akcije kako ROOT korisnik. Otvorite terminal i ulogujte se kao ROOT (ili koristite već otvoreni).

/staza_gde_se_instalira/direktorijum_za_baze/naziv_baze/root.sh

Po završetku rada skripta, Click OK

Sledeći Screen je samo obaveštenje da je prošlo sve kako treba i da je baza Up and Ready.

Click Exit

Po završetku instalacije, ukoliko želite da radite neke dalje instalacije (nadogradnju sistema novim ORACLE proizvodima) poželjno je skinuti sa www.oracle.com i pokrenuti unlock.sh sktipt koji otključava sve neophodne (bez postavljanja passworda) naloge za dalji rad/instaliranje

Komande su pisane BOLD-ITALIC stilom

Putanje i imena fajlova su pisana BOLD-UNDERLINE

Vrednosti koje se upisuju u fajlovima su pisane ITALIC

Sve putanje i imena fajlova su izvedeni iz RH distribucije. Ukoliko se vrši instalacija na neku drugu distribuciju potrebno je prilagoditi (promeniti) imena i putanje. Bitno je samo da se ispoštuju zahtevi.

Ceo postupak instalacije je napisan na osnovu ličnih iskustva stečenih u radu i na osnovu čitanja dokumentacije (prvenstveno sa oracle-ovog sajta).

Pisac ovog uputstva nije odgovoran za bilo kakvu štetu koja može nastati u toku instlacije ORACLE 10g DB kao ni za uspešnost same instalacije!!!

sasa@ni.ac.yu

tref@elfak.ni.ac.yu

noctua@excite.com

Instalaciona procedura za Oracle

Sasa Stanojevic

2004-08-20T12:50:48

Sasa Stanojevic